Miesto konania: Mierová 19, Bratislava

Dátum konania: 30. 09. 2020

Prítomní: Ing. Ladislav Éhn, prof. Ing. Vladimír Slugeň, DrSc., Ing. Juraj Homola, Ing. Ján Petrovič, PhD., prof. Ing. Pavol Tanuška, PhD., Ing. Ľubomír Kuchta, Ing. Juraj Václav, PhD.

Prizvaní: Ing. Peter Neštický, Ing. Ivan Horváth

**Program**:

1. Otvorenie
2. Schválenie Zápisnice č. 9/2020 zo zasadnutia RS NJF konaného 23. 9. 2020
3. Prerokovanie žiadostí o poskytnutie finančných prostriedkov z NJF na rok 2021
4. Návrh rozpočtu NJF na rok 2021 s výhľadom na roky 2022 až 2025
5. Rôzne

**K bodu 1:**

Rokovanie Rady správcov (RS) Národného jadrového fondu (NJF) otvoril jej predseda Ing. Ladislav Éhn a skonštatoval, že zasadnutie RS je uznášania schopné. Úvodom predniesol návrh programu rokovania v súlade s pozvánkou. RS NJF prijala

**uznesenie č. 104/09/2020**

Rada správcovNJF **schvaľuje** program zasadnutia.

Hlasovanie: za 7, proti 0, zdržal sa 0.

**K bodu 2:**

Rada správcov NJF prerokovala návrh zápisnice č. 9/2020 zo zasadnutia, ktoré sa uskutočnilo dňa 23. 09. 2020 a prijala

**uznesenie č. 105/09/2020**

Rada správcovNJF **schvaľuje** zápisnicu č. 9/2020 zo zasadnutia, ktoré sa uskutočnilo dňa 23. 09. 2020 a jej zverejnenie na internetovej stránke NJF.

Hlasovanie: za 7, proti 0, zdržal sa 0.

**K bodu 3:**

Rada správcov v rámci diskusie k žiadostiam o poskytnutie finančných prostriedkov na rok 2021 z NJF vyslovila názor, že v prípade potreby bude žiadateľ o poskytnutie finančných prostriedkov prizvaný na zasadnutie RS NJF za účelom objasnenia otázok k jednotlivým žiadostiam o poskytnutie finančných prostriedkov. Prerokovanie žiadostí o poskytnutie finančných prostriedkov bude pokračovať na najbližšom zasadnutí RS NJF.

**K bodu 4:**

Ing. Neštický predložil RS NJF návrh rozpočtu NJF na rok 2021 s výhľadom na roky 2022 až 2025, ktorý bol vypracovaný v súlade s pripomienkami Ministerstva financií SR. Návrh rozpočtu na rok 2021 je v súlade so žiadosťami o poskytnutie finančných prostriedkov na rok 2021. RS NJF prijala

**uznesenie č. 107/09/2020**

Rada správcovNJF:

**Schvaľuje** návrh rozpočtu NJF na rok 2021 s výhľadom na roky 2022 až 2025.

**Ukladá** predložiť návrh rozpočtu NJF na prerokovanie Dozornej rade NJF.

Z: predseda RS NJF

T: najbližšie zasadnutie RS NJF

Hlasovanie: za 7, proti 0, zdržal sa 0

**K bodu 5:**

5.1. Ing. Neštický informoval RS NJF, že SE, a. s. požiadali NJF o aktuálne jednotkové ceny vlastných výkonov spoločnosti JAVYS, a.s. za účelom aktualizácie nákladov vyraďovania JE EMO 3,4, v rámci kapitoly č. 8 Koncepčného plánu vyraďovania. Rada správcov po zvážení odporúča SE, a. s. použiť pre účely aktualizácie nákladov na vyraďovanie JE EMO 3,4 hodnoty z aktuálneho koncepčného plánu vyraďovania JE EMO 1,2.

5.2. Rada správcov diskutovala o priebehu uskutočnených pracovných skupín prípravy aktualizácie vnútroštátneho programu nakladania s VJP a RAO v SR. Vzhľadom na aktuálnu situáciu ohľadne COVID 19 a jej zhoršujúceho stavu, NJF využíva online spojenie s účastníkmi pracovných skupín, ktoré sa pri väčšom počte ukázalo ako nie veľmi produktívne. Prof. Slugeň navrhol, aby jednotlivé pracovné skupiny komunikovali výhradne mailom a boli vopred stanovené termíny dodania jednotlivých podkladov a ich následné zapracovanie priamo do kapitol aktualizácie vnútroštátneho programu. Ďalej bola diskutovaná otázka zmeny v pracovných skupinách a to konkrétne zrušenie skupiny č.5 Ukladanie RAO a VJP a prerozdelenie obsahu tejto kapitoly podľa príslušnej problematiky do pracovnej skupiny č.2 Manažment VJP a SAO a pracovnej skupiny č.3 Manažment RAO. Po diskusii RS NJF zastáva názor, že pracovné skupiny boli navrhnuté v zmysle návrhu obsahu vnútroštátneho programu. V prípade potreby môžu pracovné skupiny si navzájom odovzdávať informácie a spolupracovať pri tvorbe aktualizácie vnútroštátneho programu.

Najbližšie zasadnutie RS NJF sa uskutoční dňa 21. 10. 2020 o 8:00 h v priestoroch NJF, Mierová 19, Bratislava.

Zapísal: Ing. Neštický Schválil: Ing. Éhn